น้ำมันดิบปิดบวก 9 เซนต์
น้ำมันดิบตลาดนิวยอร์กปิดบวก 9 เซนต์ที่94.3 ดอลลาร์/บาร์เรล หลังสต็อกน้ำมันดิบสหรัฐลดลง
16 พ.ค. 2556

น้ำมันดิบตลาดนิวยอร์กปิดบวก 9 เซนต์ที่94.3 ดอลลาร์/บาร์เรล หลังสต็อกน้ำมันดิบสหรัฐลดลง
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.ขยับขึ้น 9 เซนต์ ปิดที่ 94.3 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย.ที่ตลาดลอนดอน พุ่งขึ้น 1.08 ดอลลาร์ หรือ 1.1% ปิดที่ 103.68 ดอลลาร์/บาร์เรล
ในช่วงแรกนั้น สัญญาน้ำมันดิบ WTI ร่วงลงหลังจากมีรายงานว่าเศรษฐกิจในหลายประเทศของยูโรโซนหดตัวลง 
อย่างไรก็ตาม สัญญาน้ำมันดิบดีดตัวขึ้นหลังจากสำนักงานสารสนเทศด้านพลังงานของรัฐบาลสหรัฐ (EIA) รายงานว่า สต็อกน้ำมันดิบในรอบสัปดาห์ที่สิ้นสุดวันที่ 10 พ.ค.ร่วงลง 624,000 บาร์เรล สู่ระดับ 394.9 บาร์เรล ตรงข้ามกับที่นักวิเคราะห์คาดว่าจะเพิ่มขึ้น 450,000 บาร์เรล